# **לבל ימוט נצח – פיוט לליל הסדר**

# **גישור דידקטי (מתוך שירים ושורשים ב')**

ערכה: רינה כלף

**לְבַל יִמּוֹט נֶצַח** מחבר לא ידוע

**לְבַל יִמּוֹט נֶצַח כְּלֵיל סֵדֶר פֶּסַח**

**וְהָיָה עַל מֵצַח לְאוֹת וּלְמַזְכֶּרֶת**

**אֲסַדֵּר לִקּוּטָיו כְּלָלָיו וּפְרָטָיו**

**וְאֶשְׁקוֹל מִשְׁפָּטָיו בְּשִׁיר עַל מַחְבֶּרֶת**

**תְחִלָּה וּבְרֹאשׁוֹ יְקַדֵּשׁ קִדּוּשׁוֹ**

**בָּרִאשׁוֹן מִכּוֹסוֹ לְגֶפֶן אַדֶּרֶת**

**וְיָדָיו בַּכְּלִי לְצוֹרֶךְ טִבּוּלִי**

**יְהִי נוֹטֵל בִּבְלִי בְּרָכָה נֶאֱמֶרֶת**

**וְיִטְבּוֹל כַּרְפָּסוֹ בַּחוֹמֶץ וּבְרֹאשׁוֹ**

**יְבָרֵךְ אֵל עוֹשׂוֹ וּפוֹטֵר אַחֶרֶת**

**וְלַשְּׁנִיָה יִבְצַע לְמַצָה שֶׁל אֶמְצַע**

**וּמַחֲצִיתָהּ יַצְנַע בְּמַפָּה נִשְׁמֶרֶת**

**וְהַגָּדָה יִשְׁנֶה בְּכוֹס שֵׁנִי יִשְׁנֶה**

**וְלַשּׁוֹאֵל יַעֲנֶה תְשׁוּבָה נִסְבֶּרֶת**

**וְיִטוֹל כַּהֲלָכָה נְטִילָה בִּבְרָכָה**

**וְהַמּוֹצִיא כָּכָה וּמַצָּה חוֹבֶרֶת**

**בַּמָּרוֹר יִתְעַשֵּׁת לְטַבֵּל בַּחֲרוֹסֶת**

**וְהַכְּרִיכָה נַעֲשֵׂית בְּמַצָה וַחֲזֶרֶת**

**וְיֹאכַל מַאֲכָלוֹ וְהַצָפוּן אֶצְלוֹ**

**וְהַשְׁלִישִׁי כוֹס לוֹ בְּרָכָה נִגְמֶרֶת**

**וּבַכּוֹס הָרְבִיעִי לְהַלֵּל אֵל רוֹעִי**

**בְּהַלֵּל שַׁעֲשׁוּעִי לְשֵׁם וּלְתִפְאֶרֶת**

* בפיוט זה לכל הבתים חרוז מבריח החותם את הצלע הרביעית. החרוז הוא: \_\_\_\_\_\_\_\_
* האזינו לפיוט והקיפו את הבית המשמש כפזמון חוזר. בית זה הוא המדריך בפיוט.

**על הפיוט**

הפיוט "לבל ימוט נצח", מתאר את שלביו השונים של ליל הסדר והוא מושר בליל הסדר בקרב יהודי לוב ויהודי תוניס. בפיוט מפורטים סימני הסדר. בהמשך הפרק נעסוק בסימנים אלו.

**חג הפסח וליל הסדר**

חג הפסח נחגג בחודש ניסן במשך שבעה ימים (ט"ו-כ"א בניסן) לציון [יציאת](http://he.wikipedia.org/wiki/%D7%99%D7%A6%D7%99%D7%90%D7%AA_%D7%9E%D7%A6%D7%A8%D7%99%D7%9D) [בני ישראל](http://he.wikipedia.org/wiki/%D7%91%D7%A0%D7%99_%D7%99%D7%A9%D7%A8%D7%90%D7%9C) מעבדות במצרים לחרות והפיכתם ל[עם](http://he.wikipedia.org/wiki/%D7%A2%D7%9D). הלילה הראשון של החג נקרא ליל הסדר ובו מתכנסים לקריאת ה[הגדה של פסח](http://he.wikipedia.org/wiki/%D7%94%D7%92%D7%93%D7%94_%D7%A9%D7%9C_%D7%A4%D7%A1%D7%97) שתיית [ארבע כוסות](http://he.wikipedia.org/wiki/%D7%90%D7%A8%D7%91%D7%A2_%D7%9B%D7%95%D7%A1%D7%95%D7%AA) של יין, אכילת [מצה](http://he.wikipedia.org/wiki/%D7%9E%D7%A6%D7%94), [מרור](http://he.wikipedia.org/wiki/%D7%9E%D7%A8%D7%95%D7%A8) ו[חרוסת](http://he.wikipedia.org/wiki/%D7%97%D7%A8%D7%95%D7%A1%D7%AA), אכילת סעודת החג, ואכילת ה[אפיקומן](http://he.wikipedia.org/wiki/%D7%90%D7%A4%D7%99%D7%A7%D7%95%D7%9E%D7%9F).

מטרתו של ליל הסדר היא לקיים את הציווי שבתורה "והִגדת לבִנך" - לספר (ובמיוחד לילדים) את אירועי [יציאת מצרים](http://he.wikipedia.org/wiki/%D7%99%D7%A6%D7%99%D7%90%D7%AA_%D7%9E%D7%A6%D7%A8%D7%99%D7%9D). סיפור זה מבוסס על "[הגדה של פסח](http://he.wikipedia.org/wiki/%D7%94%D7%92%D7%93%D7%94_%D7%A9%D7%9C_%D7%A4%D7%A1%D7%97)" שהיא מעין סדור מיוחד ללילה זה ובו קטעי תפילה ולקט פירושי חכמים לסיפור יציאת מצרים.

**ביאורי מילים:**

**לְבַל יִמּוֹט נֶצַח כְּלֵיל סֵדֶר פֶּסַח** – לעולם לא יתבטל סדר ליל פסח **. וְהָיָה עַל מֵצַח לְאוֹת** **וּלְמַזְכֶּרֶת –** ליל הסדר ייזכר לנצח וכאילו חרות על מצחינו לסימן שלא יישכח. **אֲסַדֵּר לִקּוּטָיו... בְּשִׁיר עַל מַחְבֶּרֶת** – המשורר מפרט בשירו את סדר ליל פסח, על פי חמישה-עשר סימני הסדר. **תְחִלָּה וּבְרֹאשׁוֹ** **יְקַדֵּשׁ קִדּוּשׁוֹ** – תחילה "קדש": הקידוש הפותח את ליל הסדר. **בָּרִאשׁוֹן** **מִכּוֹסוֹ –** בקידוש מברכים על הכוס הראשונה מבין ארבע הכוסות ששותים בליל הסדר. **וְיָדָיו בַּכְּלִי לְצוֹרֶךְ טִבּוּלִי... יְהִי נוֹטֵל בִּבְלִי בְּרָכָה נֶאֱמֶרֶת** – "ורחץ": לאחר הקידוש נוטלים ידיים ללא ברכה. **וְיִטְבּוֹל כַּרְפָּסוֹ בַּחוֹמֶץ** – "כרפס":טבילת כרפס (ירק) במי חומץ. **וּבְרֹאשׁוֹ יְבָרֵךְ אֵל עוֹשׂוֹ וּפוֹטֵר אַחֶרֶת** – לפני אכילת הכרפס מברכים את האל בברכת "בורא פרי האדמה". **וְלַשְּׁנִיָה יִבְצַע** **לְמַצָה שֶׁל אֶמְצַע** – יבצע = יחצה. "יחץ": במרכז קערת הסדר מונחות שלוש מצות. עורך הסדר לוקח את המצה השניה וחוצה אותה לשנים**. וּמַחֲצִיתָהּ יַצְנַע בְּמַפָּה נִשְׁמֶרֶת** – מחצית המצה מוצנעת ומוסתרת, ומשמשת כאפיקומן, בסוף הסדר אוכלים ממנה. **וְהַגָּדָה יִשְׁנֶה** – "מגיד": בשלב זה של הסדר קוראים את ההגדה של פסח. **בְּכוֹס שֵׁנִי יִשְׁנֶה** – במהלך אמירת ההגדה, מוזגים כוס שניה, ששותים בסוף הקריאה. **וְלַשּׁוֹאֵל יַעֲנֶה תְשׁוּבָה נִסְבֶּרֶת –** רומז לקטע "מה נשתנה" שבהגדה. הילדים שואלים וההורים עונים להם בסיפור יציאת מצרים. **וְיִטוֹל כַּהֲלָכָה נְטִילָה בִּבְרָכָה** – "רחצה": לאחר קריאת ההגדה, נוטלים שוב את הידיים לסעודה. **וְהַמּוֹצִיא כָּכָה וּמַצָּה חוֹבֶרֶת –** "מוציא מצה": מברכים ברכת "המוציא" על המצה, ואז מחברים את המצה אל המרור. **בַּמָּרוֹר יִתְעַשֵּׁת לְטַבֵּל בַּחֲרוֹסֶת** – "מרור": חסה הנאכלת טבולה בחרוסת. המרור הוא זכר למרירות, והחרוסת שצורתה כטיט מסמלת את עבודת הטיט במצרים. **וְהַכְּרִיכָה נַעֲשֵׂית בְּמַצָה וַחֲזֶרֶת** – "כורך": אכילת מצה ומרור (חסה) יחד זכר למקדש. **וְיֹאכַל מַאֲכָלוֹ –** "שולחן עורך": אכילת סעודת החג.  **וְהַצָפוּן אֶצְלוֹ** – "צפון": לאחר הסעודה נאכל האפיקומן, שהוצפן (הוחבא) קודם לכן. **וְהַשְׁלִישִׁי כוֹס לוֹ בְּרָכָה נִגְמֶרֶת** - "ברך": לאחר אכילת האפיקומן מוזגים כוס שלישית ומברכים ברכת המזון. **וּבַכּוֹס הָרְבִיעִי לְהַלֵּל –** "הלל" בו אומרים את ההלל. לפני אמירת הלל מוזגים כוס רביעית, ואחרי אמירת ההלל שותים את הכוס ו"נרצה" שירת פיוטים המיוחדים לחג הפסח. **אֵל רוֹעִי –** האל הרועה אותי.

**יהודי לוב יוצאים ממצרים לירושלים...**

**לאחר ה'יחץ' מתחילה קריאת ההגדה בסימן "מגיד" ובסימן זה מתבצעת עיקר קריאת ההגדה. לקהילת יהודי לוב מנהג מיוחד המקדים את סימן "מגיד":**

בזמן ה"יחץ" לוקח אחד מבני הבית, על פי רוב אחד הקטנים, את חצי המצה של האפיקומן, שם אותה במפית על שכמו ויוצא כמה צעדים מחוץ לחדר, כשכל בני המשפחה קוראים אחריו **"עצור, עצור!"**, ואין קץ לשמחת הילדים.

בשובו שואל אותו אבי המשפחה: **"איפה היית?"**והוא עונה: **"במצרים".**
ושוב שואל: **"ולאן אתה הולך?",**
והתשובה: **"לירושלים".**כל המסובים אומרים: **"לשנה הבאה בירושלים"** שלוש פעמים ואח"כ מתחילים בקריאת ההגדה.

**לקהילת יהודי לוב מנהג מיוחד המקדים את סימן "מגיד".**

**אלו מנהגים מיוחדים נוהגים בליל הסדר שאתם חוגגים? העזרו בהוריכם, בסבים ובסבתות.**

**סימני הסדר בציור ובמילים**

כדי להקל על עריכת הטקס המורכב של ליל הסדר תיקנו עורכי ההגדה סימנים המתארים את שלביו. ואלו הם:

קַדֵּשׁ וּרְחַץ / כַּרְפַּס יַחַץ / מגִּיד רַחצה / מוֹצִיא מַצָּה
מָרוֹר כּוֹרֵךְ / שֻׁלְחָן עוֹרֵךְ / צָפוּן בָּרֵךְ / הַלֵּל נִרְצָה.

**קראו את הפיוט וכתבו את סימני הסדר ליד הבתים המתארים אותם. שימו לב, בחלק מהבתים לא מופיעים סימנים ובחלקם מופיע יותר מסימן אחד.**

**מי מנגן?**

האזינו לפיוט ובצעו את המשימות הבאות:

* לפניכם שמות של חמישה כלי נגינה. האזינו לפתיחת הפיוט והקיפו בעיגול את הכלי שפותח את מנגינת הפיוט.

 כינור כלי הקשה עוד נאי פסנתר

* האם מנגינת הפתיחה נשמעת לכם מאולתרת (תאקסים) או קבועה? הביעו דעתכם והסבירו.

האזינו להמשך הפיוט:

* הקיפו בריבוע את הכלים שמצטרפים.

**צַהֲלוּלִים**

צַהֲלוּלִים הם קולות שמחה המושמעים בתרבות המזרחית בעת שחוגגים טקסים מיוחדים. באמצעות הצהלולים פותחים את הטקסים ובחלק מהם מקדמים את פני הדמויות המרכזיות באירוע. כל למשל מקובל לקבל את החתן והכלה באמצעות צהלולים.

* איזה כלי מבין חמשת הכלים אינו שותף בנגינת הפיוט? סמנו X לידו. התוכלו להסביר מדוע?
* מדוע לדעתכם קוראים קריאות קוליות בתחילת הפיוט ובסיומו?

**מה בין מנגינת בתי הפיוט ומנגינת המעבר?**

* האזינו לבתי הפיוט הקיפו בכל אחד מהם את ההברה המסולסלת (הברה המקבלת יותר משני צלילים). בצעו את המשימה בדף הבית.
* האזינו למנגינת המעבר. האם גם בה מנוגן סלסול?
* מנגינת בתי הפיוט ומנגינת המעבר. האם הן דומות או זהות? מה משותף לשתיהן?
* לפניכם ארבעה משפטים. שניים מהם מתארים את מנגינת בתי הפיוט ושניים מהם את מנגינת המעבר. רשמו 1 ליד שני המשפטים המתארים את מנגינת בתי הפיוט ורשמו 2 ליד המשפטים המתארים את מנגינת המעבר.

|  |  |
| --- | --- |
|  | * אין בי סלסולים
 |
|  | * אני מסיימת את המשפט השני בסלסול
 |
|  | * אני מורכבת מארבעה משפטים מוסיקליים
 |
|  | * אני מורכבת משלושה משפטים מוסיקליים
 |

**מי שר ומנגן? השלימו:**

* הפיוט נפתח בתאקסים שמנוגן ב \_\_\_\_\_\_\_\_.
* את הבתים שר .
* את המדריך שרים ה ו .
* את קטעי המעבר מנגנת .
* מנגינת הבתים היא מנגינת ה .
* שירת הפיוט מתחילה ומסתיימת בשירה \_\_\_\_\_\_\_\_\_\_\_\_\_\_ של המדריך וב \_\_\_\_\_\_\_\_\_\_\_\_

 סולן, תזמורת, קריאות קוליות, פייטן, נאי, מקהלת ילדים, חוזרת, מדריך

**לפניכם הצעה להצטרפות אל השירה והנגינה במחיאות כף ובקולות גוף:**

* כשהפייטן שר את הבתים הקישו פעמות לסירוגין.
* כשהפייטן והמקהלה שרים את המדריך הקישו פעמות.
* כשהתזמורת מנגנת אלתרו מקצבים שונים.

**בצעו את הפיוט על פי האפשרויות הבאות:**

|  |  |
| --- | --- |
| **אפשרות א': התחלקו לשלוש קבוצות:*** קבוצה א' – תשיר את המדריך
* קבוצה ב' – קבוצה ב' תשיר את הבתים
* קבוצה ג' – תאלתר בהקשה בקטעי המעבר
 | **אפשרות ב':*** כל הכיתה – תשיר את המדריך ותאלתר בהקשה בקטעי המעבר
* סולנים – ישירו את הבתים
 |